|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| На основу Закона о играма на срећу („Службени гласник РС“, број 88/2011 и 93/2012 – други закон), Правилника о начину и ближим условима, односно садржини правила игара на срећу („Службени гласник РС“, број 129/04) и Одлуке скупштине Aviv Arlon Titanium d.o.o. Beograd, број 03/16 од 14. јануара 2016. године и 03/16-1 од 22. јануара 2016. године, директор друштва Aviv Arlon Titanium d.o.o., дана 22.01.2016. године, доноси следећа  **ПРАВИЛА НАГРАДНЕ ИГРЕ**  **„AVIV MANIJA – KUPI & OSVOJI“**  Члан 1.  Приређивач наградне игре  Приређивач наградне игре „Aviv Manija – Kupi & Osvoji“ је Aviv Arlon Titanium d.o.o. Beograd, Владимира Поповића 6, 11070 Нови Београд, матични број 20393360, ПИБ 105506663 (у даљем тексту „Приређивач“).  Наградна игра ће бити организована у објекту Aviv Park Zvezdara, на адреси Живка Давидовића 86, 11000 Београд (у даљем тексту „Aviv Park Zvezdara“).  Члан 2.  Врста наградне игре  Наградна игра у роби и услугама.  Члан 3.  Званични назив наградне игре  Званични назив наградне игре је „Aviv Manija – Kupi & Osvoji“.  Члан 4.  Право учешћа  Право учешћа у наградној игри имају сви држављани Републике Србије који прихватају Правила наградне игре.  У наградној игри не могу учествовати: запослени код Приређивача, односно запослени у Aviv Parku Zvezdara, запослени у привредним друштвима која учествују у организацији наградне игре на било који начин, као и њихови најближи чланови породице: родитељи, деца и супружници наведених лица.  Члан 5.  Трајање наградне игре  Наградна игра траје од 25. фебруара 2016. године са почетком у 10 часова, до 25. марта 2016. године са завршетком у 15 часова.  Члан 6.  Услови учешћа у наградној игри  Право учешћа у наградној игри имају лица наведена у члану 4. ових правила, уколико у периоду трајања наградне игре остваре куповину у било којој радњи у Aviv Parku Zvezdara у минималном износу од 500,00 динара.  Сваки од учесника који оствари куповину у минималном износу од 500,00 динара учествује у наградној игри тако што упише своје име, презиме и контакт телефон на полеђину рачуна и убаци рачун у означену кутију у Aviv Parku Zvezdara која се налази на видном месту.  Учесницима је дозвољено да, уколико им је рачун потребан због гаранције или евентуалне замене купљеног производа, ископирају рачун и у означену кутију убаце копију рачуна са својим подацима.  Само рачуни који су издати током трајања наградне игре и који испуњавају остале услове учествују у извлачењу.  Члан 7.  Награде и наградни фонд  У наградној игри „Aviv Manija – Kupi & Osvoji“ извлачењем биће додељене следеће награде са следећом спецификацијом и вредношћу:   |  |  |  |  | | --- | --- | --- | --- | | Назив награде | Број награда | Бруто цена у ЕУР | Бруто цена у РСД | | Televizor LCD Samsung UE 40J5002AK XXH | 1 | / | 47.999,00 | | Tablet/lap top Acer One 10 S1002-14VB | 1 | / | 36.990,00 | | Летовање за две особе у Грчкој на Крфу у хотелу са три звездице у трајању од 10 дана (током лета 2016. године) | 1 | 1.100,00 | 134.823,48 | | Летовање за две особе у Грчкој на Родосу у хотелу са четери звездице у трајању од 10 дана (током лета 2016. године) | 1 | 1.210,00 | 148.305,83 | | Укупан износ |  |  | 368.118,31 |   *Цена награде у ЕУР у ценовнику је изражена у динарској противвредности на основу средњег курса Народне банке Србије на дан 15.01.2016. године, који је износио 122,5668 динара за 1,00 ЕУР.*  Члан 8.  Извлачење добитника  Убацивање рачуна у означену кутију се завршава у петак 25. марта 2016. године, у 14. часова.  Извлачење награда ће бити одмах по истеку рока из става 1. овог члана, односно у 14 часова 15 минута, у Aviv Parku Zvezdara када ће јавно бити извучени и проглашени добитници награда од стране овлашћеног представника Приређивача.  Извлачење ће се извршити тако што ће сви рачуни у кутији у коју се вршило убацивање рачуна, бити ручно промешани од стране представника Приређивачa. Након мешања представник Приређивача ће објавити награду за коју се извлачи добитник и насумично извући један рачун. Исти поступак се понавља док се добитници не извуку за сваку од награда.  Извлачење свих награда обавиће се у присуству трочлане комисије коју именује директор Приређивача, односно заменик директора, из редова запослених код Приређивача која ће вршити надзор над извлачењем и о томе сачинити записник.  У случају промене датума и места извлачење, услед наступања околности на које Приређивач није могао утицати, о новом датуму и месту извлачења, учесници и јавност ће бити благовремено и на одговарајући начин обавештени.  Уз сагласност добитника награда њихови лични подаци, фотографије и сл. могу се користити у рекламне сврхе, а све у складу са Законом о заштити података о личности („Службени гласник РС“, број 97/08, 104/09 – др. закон, 68/12-УС, 107/12).  Члан 9.  Објављивање добитника и преузимање награда  Имена добитника појединачних награда биће објављена на сајту Aviv Parka Zvezdara [www.avivpark.com](http://www.avivpark.com) и на facebook страници Aviv Parka Zvezdara која се налази на следећем линку <https://www.facebook.com/AvivParkZvezdara>  Добитници ће бити информисани о резултатима извлачења одмах по окончању јавног извлачења, а најкасније у року од 5 радних дана од дана извлачења путем телефонског позива на контакт телефон који су оставили приликом учешћа у наградној игри.  Награда се уручује у Aviv Parku Zvezdara, Живка Давидовића 86.  Приликом преузимања награда добитници су дужни да потпишу потврду о преузимању награде и да пруже на увид личну карту или други идентификациони документ као доказ о идентитету добитника, док малолетна лица морају бити у пратњи родитеља/старатеља.  Добитници награда имају рок од 30 дана од дана објављивања резултата извлачења да лично преузму своју награду. По истеку рока, Приређивач није у обавези да извученом добитнику уручи награду.  Освојене награде не могу се заменити за новац, и учесници немају право да захтевају другачију награду од оне која је наведена у овим правилима.  Приређивач ће у року од 15 дана од завршетка наградне игре обавестити Пореску управу, Сектор за мењачке и девизне послове и игре на срећу, о резултатима наградне игре.  Члан 10.  Одговорност Приређивача  До момента преузимања награде, Приређивач гарантује добитнику извршење обавеза које проистичу из ових Правила.  Све обавезе Приређивача према добитнику награде престају у моменту преузимања награде од стране добитника награде или лица које он за то овласти.  Члан 11.  Виша сила  Наградна игра се може прекинути и/или отказати у случају деловања више силе, односно из разлога које не зависе од воље Приређивача.  У случају прекида и/или отказивања наградне игре, учесници у наградној игри немају право да траже накнаду трошкова и/или штете према Приређивачу.  У случају прекида, односно отказивања, наградне игре, јавност ће бити обавештена путем званичне објаве на сајту Aviv Parkа Zvezdara [www.avivpark.com](http://www.avivpark.com).  Члан 12.  Порез на доходак грађања  Приређивач се обавезује да за добитника плати порез на добитке од игара на срећу, у складу са Законом о порезу на доходак грађана.  Члан 13.  Завршне одредбе  Након ступања на снагу Правила наградне игре ће бити објављена 15 дана пре почетка наградне игре у дневном листу Политика, који се дистрибуира на територији целе Србије, и на интернет страници Aviv Parkа Zvezdara као и у самом центру Aviv Parkа Zvezdara.  У случају спора утврђује се надлежност стварно надлежног суда у Београду.  Правила наградне игре ступају на снагу по добијању сагласности Министарства финансија Републике Србије.  У Београду, 22.01.2016. године  За Aviv Arlon Titanium d.o.o.  Iftach Alony, директор |